Diari Oficial de la Generalitat Valenciana


Sumari del DOGV 7905, del 27-10-2016 (2016/8463)

RESOLUCIÓ de 24 d'octubre de 2016, de la vicepresidència i conselleria d'Igualtat i Polítiques Inclusives, per la que es dóna publicitat a l'increment dels crèdits que han de finançar les ajudes econòmiques regulades en l'Ordre de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, en l'exercici 2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7905

Data del DOGV
:   27-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8463


Data del document
:   24-10-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 24 d'octubre de 2016, de la vicepresidència i conselleria d'Igualtat i Polítiques Inclusives, per la que es dóna publicitat a l'increment dels crèdits que han de finançar les ajudes econòmiques regulades en l'Ordre de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, en l'exercici 2016. [2016/8463]  
L'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, estableix ajudes econòmiques dirigides a les víctimes de violència de gènere per a les quals quede acreditada insuficiència de recursos i unes especials dificultats per a obtindre una ocupació, i es determina el procediment de concessió i pagament, per a les dones residents a la Comunitat Valenciana, a través de l'Ordre de 3 de maig de 2007, de la Conselleria Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere.  
La sol·licitud d'aquesta ajuda no requereix convocatòria prèvia i anualment es publiquen els crèdits existents per al seu finançament.  
Mitjançant una Resolució de 5 de febrer de 2016, de la vicepresidenta del Consell i consellera d'Igualtat i Polítiques Inclusives (DOCV 7727, 24.02.2016), es va donar publicitat als crèdits i a la línia de subvenció destinats al finançament de les mencionades ajudes per a l'exercici 2016.  
Analitzades les sol·licituds presentades, els crèdits de la línia S6383000 «Ajudes per a dones víctimes de violència de gènere» resultaven insuficients per a poder atendre totes les sol·licituds amb dret a percebre aquesta ajuda, per la qual cosa s'ha tramitat i aprovat la consegüent modificació pressupostària.  
En virtut d'això i fent ús de les facultats que em confereix l'article 160 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 152/2015, de 18 de setembre, del Consell, pel que s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat a l'increment dels crèdits pressupostaris destinats a finançar les ajudes econòmiques regulades en l'Ordre de 3 de maig de 2007, de la Conselleria Benestar Social, per la que es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, en l'exercici 2016 a càrrec del programa pressupostari 323.10 «Igualtat de Gènere».  
Denominació: Ajudes per a dones víctimes de violència de gènere.  
Línia de subvenció: S6383000.  
Consignació pressupostària inicial: 500.000,00 ?.  
Increment de crèdit: 300.000,00 ?, passa de 500.000,00 - a 800.000,00 ?.  
Procedència i quantia dels fons: Ministeri de Sanitat, Serveis Socials i Igualtat, 800.000,00 ?.  
  
Segon  
Els crèdits publicats tenen el caràcter de màxims i no podran concedir-se ajudes una vegada esgotats, circumstància que haurà de publicar-se en el Diari Oficial de la Generalitat Valenciana.  
No obstant això, si com a conseqüència de modificacions pressupostàries es veren modificats aquests crèdits, la seua modificació es publicarà mitjançant una resolució en el Diari Oficial de la Generalitat Valenciana.  
  
València, 24 d'octubre de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.